Сушенето е най-енергоемкия технологичен процес! Неизчисленият сушилен процес или неправилно подбрания сушилен апарат неизбежно водят до увеличаване себестойността на крайния продукт и значително влошаване на качествените му параметри.\nДоверете се на експертите по изчисляване на сушилни процеси и подбора на оптималния сушилен апарат, съобразен с конкретния тип на обработвания влажен материал!\nНаправете продуктите си продаваеми и производството си ефективно с нашата помощ!\nИме на Продукт / Име на Дейност\nОписание на Продукта или дейността в зависимост от това, какво е заглавието Описание на Продукта или дейността в зависимост от това, какво е заглавието Описание на Продукта или дейността в зависимост от това, какво е заглавието Описание на Продукта или дейността в зависимост от това, какво е заглавието\nТСТ" ООД е инженерингова компания създадена в началото на 1996 г от проф. д-р инж. Владимир Еленков - водещ специалист в областта на сушенето и сушилната техника с повече от 35 години опит и проф. д-р инж. Тодор Джурков - специалист по проектиране на машини и апарати за хранителната промишленост и управление на машиностроително производство за ХВП с 36 годишен опит. Двамата са разработили и внедрили в производство множество патенти, апарати и инсталации за обработка на хранителни и био-продукти. През последните години се включва и маг. инж. Георги Джурков с 12 годишен опит в областта на хранителните технологии и машиностроенето за ХВП. Компанията разполага с лабораторно и полу-промишлено оборудване за тестване на различни видове продукти с цел оптимизиране на процеса и намаляване разхода на енергия.\nВ световен мащаб сушилните съоръжения изразходват между 13 – 15 % от общото количество произведена енергия. Ето защо, правилният избор на типа апарат и оптимално изчисленият сушилен процес могат значително да намалят себестойността на произвеждания продукт. Поради огромното многообразие на материали подлагащи се на сушене, сушилните съоръжения се проектират за всеки конкретен продукт. Типът на сушилното съоръжение зависи от агрегатното състояние на обработвания материал, от начина на подаване на енергията за сушене, от вида на горивото, от топлофизичните, структурно-механичните и капилярни характеристики на обектите за сушене и от др. фактори. Конструкцията на сушилното съоръжение оказва огромно влияние върху енергийните разходи за процеса, а от там и върху себестойността на преработвания продукт. В световната практика се използват десетина основни типа сушилни съоръжения, като подтиповете са десетки и стотици. При подбора на конкретната конструкция сушилно съоръжение ние се ръководим от множество критерии, сред които главните са: Детайлно изучаване на преработвания материал, като обект на сушене с цел минимално количество изразходвана енергия за единица преработен продукт и максимално добро качество на крайния продукт.\nДетайлно изучаване на преработвания материал, като обект на сушене.\nМинимално количество изразходвана енергия за единица преработен продукт;\nМаксимално добро качество на крайния продукт;


Ана Пападопулу е стриптизьорка във филма "Мисия Лондон" | Kafene.bg\nАна Пападопулу е стриптизьорка във филма "Мисия Лондон"\nНяколко любопитни новинки изскачат от снимачната площадка на най-коментирания в момента филмов проект – "Мисия Лондон". Така разбираме, че актрисата Ана Пападопулу, която участва във филма, ще играе стриптизьорка.\nКатя (Ана Пападопулу) е студентка, която живее в българското посолство в Лондон и учи в британски колеж. Главната героиня във филма на Димитър Митовски „Мисия Лондон” се запознава с новия посланик Варадин (Юлиан Вергов) в неговия кабинет в момент, в който сексапилната студентка изпълнява рутинните си задължения на чистачка. Срещата между двамата е изненадващо приятна и поражда съмнения за неформални взаимоотношения…\nПетък вечер е, всички излизат да се забавляват, а зоркото око на режисьора Димитър Митовски проследява Катя как върви сама по улиците на Лондон с бърз ход. Неестествено за една жена, студентката влиза в стриптийз бар и се запътва не към парадната част на заведението, а към гримьорните. Оказва се, че Ана Пападопулу е шоу гърла в нощен бар и изкарва доста добри пари в свободните си вечери. За съжаление Катя често закъснява за работа и собственикът на нощното заведение решава да й спре страничния доход… Сценаристът на добре платени частни спектакли Мънроу (Tomas Arana) се оказва спасителен пояс за младата студентка. Тя перфектно се превъплъщава в образа на кралската особа Даяна.\nФилмът на Димитър Митовски е ексцентрична комедия, базирана на едноименната книга на Алек Попов. Основното действие на филма се развива в българското посолство в Лондон. Историята е измислена и абсурдна, но части от нея са взети от реалния живот и това е причината в някои моменти да звучи действителна.\nСнимките на лентата стартираха на 6-ти юли в английската столица и ще продължат 8 седмици.\nАктьорският състав в „Мисия Лондон” включва едни от най-талантливите имена на българската сцена: Юлиан Вергов (посланик Варадин), Ана Пападопулу (студентката Катя), Любомир Нейков (Готвачът Баничаров), Георги Стайков (Чаво – български актьор емигрант), Ернестина Шинова (Деворина Селянска – първата дама); Малин Кръстев (Рачо – радист), Васил Драганов (Пуйчев – стажант), Светослав Пеев (Мавродиев – консул в българското посолство), Карла Рахал (Доти съквартирантка на Ана Пападопулу), Стефка Янорова (съпругата на готвача Любо Нейков), Ина Попова (Вандова – секретарка), Орлин Горанов (президентът), Коцето Калки (Коце Паунов – шоумен), Велизар Бинев (Камал – собственик на развлекателен клуб), Искра Радева (Рени Мустакова – съпругата на премиера), Нели Топалова (Цанка Кютукова – съпругата на председателя на парламента) и др.\nОт английска страна кастингът включва: Алан Форд (Alan Ford) (Робърт Зиблинг), Томас Арана (Tomas Arana) (Мънроу), Роузмари Лийч (Rosemary Leach) (Мис Кънингам), Дейвид Колингс (David Collings) (Сър Дийн Карвър) Ралф Браун (Ralph Brown) (детектив Колуей) и др.\nХудожник по грима\nБарабанистът на Guns N`Roses застава зад И АЗ МОГА\nОткрива се XV седмица на съвременното изкуство в Пловдив


Николай Шопов: ДА РАЗВИВАМЕ ВОЕННО-ПРИЛОЖНИТЕ СПОРТОВЕ | Nabludatel.eu\nБюлетина N 34, Преференция 102\n-Човек, който е продукт на дейността си в този град, трябва да взима отношение по проблемите му, да проявява инициативност и да е полезен. Имам зад гърба си два мандата като общински съветник. Във втория от тях оставихме на следващата общинска администрация проекти за над 132 млн. лв. Много от тях бяха не само реализирани, но и надградени. Стара Загора се развива. В управлението й влязоха много млади хора. С опита си искам да съм полезен точно на тях-каза кандидатът за общински Николай Шопов, познат като един от съоснователите на Клуба на работодателя. За избора си да влезе в листата на ВМРО, той допълни:\n-Направи ми много добро впечатление колко са мотивирани да се увеличи скоростта на промените младите хора в листата на ВМРО, защото динамиката на живота вече е друга. Харесва ми това, че хората в тази партия не отиват в онази зона на пълното отрицание и опозиция на управлението на всяка цена. Според мен търсенето на черните краски във всичко е грешка. Добре е да бъдеш коректив, но да намериш най-доброто и да помогнеш то да се развие. Спечели ме заявката на ВМРО: С нас\nидва редът. Приемам програмата на партията, засягаща доброволното военно учение и подготовка. В Стара Загора има отлични условия за развитие на военно-приложните спортове. Имаме дълбоки традиции в парашутизма и спортната стрелба. Общинският съвет би могъл да инициира създаването на спортен клуб за военна подготовка и военно- приложни спортове. Категоричен съм, че в новия му състав, следва да намерят място хора, подкрепящи добрите идеи, без значение чии са. Ползата от това ще е за всички граждани. Други важни теми за града са транспортът, енергетиката и привличането на нови инвестиции чрез обособяването на индустриални зони, иновативна инфраструктура, жп. терминал, летище и допълнителна връзка с АМ Тракия.


Природният газ е мултиталант – той може почти всичко! – otoplenie.eu\nот Рувекс · Публикувано на 16.01.2008\nКогато природният газ е близо до нас, можем да го използваме в много области – за отопление, за готвене, за охлаждане и дори за гориво в нашия автомобил.\nИмето му природен газ идва от това, че той е природен продукт. Той в действителност е безцветен и без мириз и едва когато се смеси с друго вещество, земният газ придобива неприятен натрапчив мириз, който процес на смесване е известен с името „одониране”. Одонирането се извършва с цел разпознаване на газа по неговия специфичен мириз и по-голямата безопасност.\nНеговият химичен състав е по-лек от въздуха и поради това той веднага се изкачва в горните пространства и така изтича през проветриви места (прозорци, врати). За разлика от него, пропан-бутанът при изтичане остава на нивото на пода, тъй като съставът му го прави по-тежък.\nПриродният газ е най-екологичното природно фосилно гориво. Множество изследвания и проучвания са достигнали до заключението, че природният газ е една от водещите енергии поради качеството на топлинния комфорт, удобството и надеждността при неговата употреба.\nВ същото време по-голямата част от новите сгради се захранват с газ и природният газ днес се оказва един от най-важните икономически фактори.\nПредимствата могат да се обобщат в следния ред:\n– Природният газ е с минимално отделяне на вредни емисии в атмосферата, поради което е и най-екологичният енергиен източник;\n– Природният газ е сигурна и ефективна енергийна форма;\n– Природният газ е икономически фактор;\n– Природният газ е на разположение по всяко време в каквито и да е количества;\n– Природният газ е лесен за инсталиране;\n– Природният газ предлага модерни и иновативни възможности откъм газови уреди;\n– Природният газ може да се регулира в количеството си предвид индивидуалното потребление и нужда от топлинна енергия;\n– Природният газ в домакинството спестява място и намалява разходите;\n– Природният газ е един мултиталант. Ние непрекъснато го използваме за отопление, топла вода, готвене, охлаждане и за нашия автомобил.\nКато следващ важен елемент от предимствата на природния газ е сигурността при избора на газовите уреди, тъй като те са преминали специални изпитания в лаборатория и съответно в експлоатация могат да се въвеждат само уреди, издържали успено пробите.\nКато доказателство за успешно преминали лабораторни изпитания е знакът “CE”, който гарантира сигурността на потребителите. Тази европейска сигнализация (европейски стандарт) гарантира спазването на минималните предпазни технически изисквания. Знакът “CE” е задължително условие за въвеждането в експлоатация на газовите уреди и те се удостояват с него само чрез изпитанията съгласно европейските съгласувани норми.\nУРЕДИ НА ПРИРОДЕН ГАЗ. КОНДЕНЗНИТЕ ГАЗОВИ КОТЛИ – ТЕХНОЛОГИЯ НА БЪДЕЩЕТО\nТрадиционната отоплителна техника оползотворява калоричността на топлоносителя, представляваща онова количество топлина, което се отделя при изгарянето и се излъчва в отоплителната система. В този случай енергията, която се съдържа във водните пари на изгорелите газове не може да се оползотвори и се загубва в атмосферата.\nПриродният газ е специален енергоносител, който ни дава възможност да ползваме кондензни газови уреди, притежаващи иновативни технологични качества и способни да добавят към нашата инсталация латентната топлина, съдържаща се във водните пари на изгорелите газове.\nТази латентна топлина се усвоява обратно в отоплителната система и така се постига ефективност до 109% и икономия на енергия при експлоатация на отоплителната система.\nПредизвикателство при природния газ е изполването на енергията най-ефективно и екологично. За да може да се гарантират икономическите, екологичните и енергийно ефективните качества на горивото, са създадени много модерни и високо технологични газови уреди.\nЕдин от водещите производители на кондензни котли е фирмата DE DIETRICH, която е с 300 годишен опит в областта на отоплителната техника.\nКогато се изисква уред за отоплителни инсталации на жилищни сгради, апартаменти и промишлени сгради до 1200 kW, фирмата препоръчва иновативния стенен газов котел INNOVENS MC. Уредът работи на кондензен принцип и притежава редица международни награди, включително и златен медал в категорията „ЕНЕРГЕТИКА И ЕКОЛОГИЯ/ТЕХНОЛОГИЯ И УПРАВЛЕНИЕ НА ВОДИТЕ” на Пловдивски панаир 2006 г.\nГоривната камера на котела DE DIETRICH “INNOVENS MC” е с уникална патентована конструкция от температурноустойчива алуминиево-силициева сплав. Конструирана е с много голяма площ за топлообмена и се постига голямо КПД и оползотворяване на енергията до максимум.\nГорелката е модулираща, изработена е от специална керамика и горенето е чрез лъчение. Този модерен, нискотемпературен котел има малко стартове на горелката и работата в много ниски нива (дори под 4kW) предполага огромни възможности за спестяване на енергия.\nКотелът е оборудван с интелигентното микропроцесорно управление по външна температура – DIEMATIC, което има задачата да осигури най-подходящия режим на работа на отоплителния котел и инсталацията, като разходите за отопление може да бъдат намалени с 40%.\nВ същото време се гарантира и опазването на околната среда, като отделянето на вредни емисии в атмосферата е най-ниската степен на допустимото.\nЕтикети: De Dietrichгазкотел\n-----> Хидравличен баланс на отоплителни и охладителни системи\n<----- Как да изберем подходящ климатик?


Словашкият регулатор блокира партида от ваксината „Спутник V”, Русия си я поиска обратно\n08 април, 22:59 / Tribune\nСловашкият регулаторен орган заяви, че съставът на партида руска ваксина „Спутник V”, доставена в Братислава миналия месец, не може да бъде одобрен. Производителят настоя, че всички партиди на ваксината са преминали през „строг контрол на качеството“.\n„Всички партиди на „Спутник V” са с едно и също качество и се подлагат на строг контрол на качеството, пише в позицията.\nРуският фонд за преки инвестиции, който е подкрепил разработването на „Спутник”, е поискал Словакия „да върне ваксината заради множество нарушения на договора, за да може да се използва в други страни“.\nСловашкият премиер подаде оставка заради тайна покупка на руската „Спутник V”Австрия купува 1 милион дози от ваксината „Спутник V"Русия регистрира еднодозовата ваксина „Спутник лайт”\nЕтикети ваксина, Спутник V, Русия, Актуално – коронавирус – 2021


Себореен дерматит и себорея - www.puls.bg\nСебореен дерматит и себорея\nМнение от chippen » 09 авг 2016 09:48\nОт над 6 години и повече се боря с проблема себорея. Посетил съм над 3 известни доктори в града (не искам да споменавам имена... ) и след множество препарати и какво ли не мазано , пробвано , и т.н. на главата ми ефект няма. В момента се мия с Дюкре за сух пърхут и правя всичко както е написано на опаковката НО понякога кожата ми просто се лющи понякога е идеална. Всичко което повтарям като процедура е 1 към 1 просто резултата различен. Чел съм доста за този проблем. Знам , че може би е нещо което в тялото не е наред така да го наречем и от там идва самия пробл. черен дроб, щитовидна жлеза , и т.н. и т.н. Досега НИТО 1 доктор не ми е предписал преглед да се види тялото ми как е , дали има нужда от някой витамин - Знам че Д3 и Б 5 са добри за тези проблеми приемал съм ги но нямам ефект и от тях. В крайна сметка специалист в Ст Загора едва ли има който да помогне по даден проблем според мен. След толкова години и вайкане и мъчения на чужд гръб. Интересно ми е да чуя вашето мнение понеже всеки предписва нещо , с или без преглед Каква е гаранция след лечение от ваша страна , че ще има резултат и то не временен със думите , че няма лечение . Дори и да няма лечение има поддръжка , как толкова хора по света се справят с проблема а великите доктори в БГ не могат или просто не искат ........ Мисля , че клетвата е да се помага на хората и то в буквалния смисъл Благодаря Ви !\nRe: Себореен дерматит и себорея\nМнение от violetss » 10 авг 2016 10:57\nлечението на себореята дава най-добри резултати ако се съчетаят препарати за външно третиране и антимикотици за вътрешна употреба. При тежките случаи на себорея само със шампоан не става. Трябва и вътрешно лечение. Говори с дерматолога си и настоявай да ти назначи антимикотик и противовъзпалителен кортикостероид.\nРегистриран на: 30 май 2017 19:47\nМнение от Emko92 » 30 май 2017 20:00\nДоскоро и аз имах проблем със себореята от над 10 години. От началото на 2017та досега имам космически напредък, даже все едно нищо ми е нямало и всеки път, когато се погледна в огледалото съм Благодарен, че пробвах нещата, които ми дадоха да пробвам. Пробвах неща, които никой дерматолог не ми е казал или предписал.\nВ Пловдив съм понастоящем и мога да ви помогна, ако имате интерес. Пишете на лично да се видим и да ви обясня, и запозная с продуктите, които ми помогнаха.\nTime: 0.151s | Queries: 19 | Peak Memory Usage: 3.62 MiB


Как да се грижим за луковичните? - За Дома - www.zadoma.com\nНачална » Градина » Как да се грижим за лу�\nПодгответе се отрано с полезна информация за засаждане на цъфтящите през пролетта луковични растения.\nКолко скоро след като ги купя, трябва да засадя моите луковици?\nНай-подходящото време е шест седмици преди първите застудявания, за да имат корените достатъчно време да се развият.\nАко не е възможно да засадите луковиците веднага, след като ги купите, тогава ги съхранете на хладно и сухо място, далече от директна слънчева светлина. Така ще избегнете пускането на коренчета.\nКак да засадя луковиците?\nДълбочината на засаждане по принцип зависи от големината на луковиците, а идеалната дълбочина е 2-3 пъти размера на луковицата.\nТрябва ли да изваждам луковиците от земята, след като растението прецъфти?\nЗа цъфтящите през пролетта това не е нужно, тъй като тези луковици са студоустойчиви. От друга страна, ако живеете в по-хладен район, след прецъфтяване, трябва да извадите луковиците на цъфтящите през лятото.\nКакво място предпочитат лалетата в градината – слънчево или сенчесто?\nИ двете. Имайте предвид обаче, засаждайки лалетата през есента, че на пролет широколистните храсти и дървета още няма да са покрити с листа и така, когато започнат да цъфтят, лалетата ще се окажат изложени на много слънце.\nВярно ли е, че луковиците трябва да се засаждат на групички?\nДействително, засадени по няколко в група, луковичните са по ефектни при цъфтеж. Идеалната форма е триъгълната. Тя създава илюзия, че сте засадили повече луковици, отколкото в действителност. По принцип разстоянието между големите луковици трябва да е от 9 до 18 см., а между малките – 3 – 6 см.\nНуждаят ли се луковиците от подхранване?\nИстината е, че луковичните не се нуждаят от подхранване преди първия си цъфтеж. Луковиците пък, които остават в земята, ще се възползват от полезните хранителни вещества на животинската тор, с която обикновено се тори цялата градина през есента.\nТрябва ли да слагам мулч? На каква дълбочина и кога?\nМулч не е жизнено необходим за луковиците, но винаги е едно предимство. Слой от 6-8 см. е достатъчен. Изчакайте, докато времето захладнее трайно. Целта на мулча е не да действа като одеяло, което „запарва“ луковиците, а да задържи влагата в почвата, както и относително ниска и постоянна температура през зимния период. Ако положите мулч докато още земята е топла и влажна, това може да ви докара неприятности с полски мишки и други малки животно, които обичат да си подготвят топли скривалище за зимата и неминуемо ще изкопаят самите луковици.\nЗащо не мога да засадя лалета през пролетта?\nЦъфтящите през пролетта луковици на лалетата и нарцисите трябва да бъдат засадени късна есен или ранна зима, т.к. те се нуждаят от дълъг период, в който да се развие биохимичният процес, който ги кара да цъфтят.\nКакво да правя, ако намеря останали незасадени луковици в началото на пролетта? Да ги оставя ли за следващата година?\nАко са все още гладки и „пълни“, ги заседете сега. Луковиците не могат да чакат, както семената, защото изсъхват. Единият вариант е да ги сложите за няколко дни в хладилника и после да ги засадите в сандъче или саксийка, като декоративно цвете.\nПонякога времето през пролетта е променливо. Какво ще се случи с луковиците ми, ако се затопли и после рязко захладнее, а те вече са покълнали?\nНе правете нищо. Знаете, че минзухарите и кокичетата обикновено израстват още докато земята е покрита със сняг. Лалетата и останалите цъфтящи през пролетта луковици са устойчиви. Единственото неприятно, което може да се случи е, да „изгорят“ цветове, които вече са цъфнали.\nКакво да правя с лалетата, след като предъфтят?\nМожете да извадите всички растения и да ги унищожите, особено ако искате коренно да промените облика на градината. Винаги ще постигнете по-добър резулат със свежи нови луковици.\nДругият вариант е да оставите луковиците в земята за следващия период на цъфтеж. В такъв случай обаче трябва да оставите листата на растението, докато те сами изсъхнат.Именно листата „пълнят“ луковиците със светлина и хранителни вещества, за да оцелеят през зимата. Понякога луковичните цъфтят 2-3 години поред, но растенията от тях постепенно стават по-слаби и не толкова ефектни.


Останах много доволен от стоката, която ми бе доставена. Нямам забележки към качеството, нито към своевременното изпълнение на поръчката ми.\nСтрахотна кутийка, останах приятно изненадана от дизайна, както и от качеството на изработка! Благодаря!\nЧашите са страхотни.Благодаря!\n6 601 510 пъти, спестявайки 137 040 30416 лв на 569 244 грабомани!


Type: Posts; Потребител: Brennus\nРадвам се че давам смисъл на живот на зверо -...\nРадвам се че давам смисъл на живот на зверо - лумпените.. да търсят кой е зад ник-а. Че сега с тия примирия нямат как да уплътняват целодневното киснене зад компа, а след загубата няма къде да...\nЕдно точно мнение да видя от много време насам,но...\nЕдно точно мнение да видя от много време насам,но сигурно не си от звяр,ако си хвала :) първият трезвомислещ пишещ тук\nСлаб сървър за звяр, другите играха много добре и...\nСлаб сървър за звяр, другите играха много добре и ви смазаха.:wink:\nХахах къде си бе специалистинооооо, ей след тая...\nХахах къде си бе специалистинооооо, ей след тая приказка те признах за форумното недоразумение на звяр. Ти викаш отдавна играеш ... :biggrin::biggrin::biggrin::biggrin:\nОф оф оф, защо човека си...\nХахаха хумор сатира и забава, 2 от най - болните...\nХахаха хумор сатира и забава, 2 от най - болните мозъци на сървъра в действие. Е наистина малко забавление по празниците не ми беше излишно. То по вашите приказки направо сте се били като равен с...\nХахах айде стига се излага, избърши малко пяната...\nХахах айде стига се излага, избърши малко пяната от устата ти в 2 поста 1 и също не казваш. Уж звяр били слаби, нямали играчи, после били силни, много силни, в топ3 на кланове само звяр били :D Уж...\nИ аз това казвам, трябва да ви уважаваме, клан с...\nИ аз това казвам, трябва да ви уважаваме, клан с много акаунти, но слаби играчи, слаба организация, беше ясно че ще паднете от ден 1. Колкото до лумпените, повярвайте, заблудата не е дразнител, че...\nПразници са. Заблудата си е заблуда. Не се...\nПразници са. Заблудата си е заблуда. Не се карайте,звяр отдавна загуби и играе без цел и посока. Чест прави на 2та им чудостроителя,че продължават да трошат нерви без да имат и минимален шанс за...\nЕй това е хамър, не като на звяр огризките :wink:\nКойчовице, "ум безподобен" ти сядала ли си да...\nКойчовице, "ум безподобен" ти сядала ли си да ядеш ошав с мечката? Кое ще тормозиш че не разбрах ... звяр такъв бой яде тоя сървър и още го яде ти ми говориш за тормозене.. Ако вие тормозите , то ние...\nОблата обича да строи. Това е достойно за...\nОблата обича да строи. Това е достойно за уважение, особено при положение че знае че в последния ден това чудо така ли иначе ще е на НУЛА (0).\nА машийнс , ти пак отвори хапливата уста, тия дни...\nСмазан, унищожен, разгромен звяр на края на...\nСмазан, унищожен, разгромен звяр на края на сървъра, малко по - късно подробните доклади. Ще се посмеем заедно.\nХаха , невероятните зверски хамъри идват по...\nХаха , невероятните зверски хамъри идват по forever, затова сбирщината надига глава, ще видим какви ще ги натворят, но хубавото е че чуда в алианса има бол :biggrin:\nСтига мрънкахте и се опрадавахте де, то бива бива...\nСтига мрънкахте и се опрадавахте де, то бива бива ама вие още не сте загубили официално и взехте да мрънкате за кланове, за акаунти, айде по - сериозно. Аз ви казах още като тръгнахте да се бутате в...\nО те на приказки са винаги много надъхани. За...\nО те на приказки са винаги много надъхани. За нито 100 на звяр не говорим , те са на опашката, въпроса е от тука нататък колко гавра ще отнесат. :biggrin::biggrin::biggrin: Те са рутени всеки ден...\nОще един шамар по нашите патенца :wink:\nНе може Азис да казва на Майкъл Джексън какво да...\nНе може Азис да казва на Майкъл Джексън какво да прави, не може катаджията да казва на Бойко какво да прави, не може Плевнелиев да нарежда на Обама. Надявам се ме разбра макар че не си от умните, не...\nЕй това е да се изплющиш като риба на мокър пясък...\nЕй това е да се изплющиш като риба на мокър пясък :biggrin::biggrin::biggrin::biggrin:\nОт къде ни в клин ни в ръкав блъсна това нещо и тоя доклад да позакърпиш малко съдраното зверско самочувствие...\nТова е все едно да вадим нож на умряло куче....\nТова е все едно да вадим нож на умряло куче. Смешно е да го правим, оставяме ви сами в мъката как с малки армии замина инфра и чудо. Но чест ви прави, че сами пишете, а честта е табу в звяр - там...\nПодигравката със звяр продължава с пълна сила....\nПодигравката със звяр продължава с пълна сила. Личи че името звяр идва от други думи и е просто абревиатура. Та вие не сте зверчета, вие сте котенца. Мац писи писи писи...\nЕ хайде де доклади от тази сутрин няма ли да има,...\nЕ хайде де доклади от тази сутрин няма ли да има, паднало е голямо клатене в района на звяр. От земетресението са пострадали завидното 20 ниво житни поля, град на хамър целия е потънал в земята , на...\nМного тролове се навъдили ... кви 10 квадранти...\nМного тролове се навъдили ... кви 10 квадранти кви 100 алианса. :biggrin::biggrin: Вие кво играете горките звяр с/у целия сървър ли. Я си сметнете акаунтите, звяр имат повече акаунти от колкото целия...\nНякаква столица на звяр е изтрита през нощта,...\nНякаква столица на звяр е изтрита през нощта, предната вечер пък столиците на пишмян атакерите Tevty i Еrmi бяха обругани. Много неприятен завършак на сървъра за звяр то бива тормоз ама то това вече...\nСтара е да , утре ще станат 2 дни, а звяр са...\nСтара е да , утре ще станат 2 дни, а звяр са толкоз аристократичен клан, тях кво им дреме че на някъв си там му натрошили и 2те армии за няколко часа. Аааа ма ха, а и армията вече си е същата, даже и...\nАбе звяр бяха надигнали глави, даже по форума се...\nАбе звяр бяха надигнали глави, даже по форума се бяха отпуснали да пишат дори. Сега пак мрънкане, криене, дори чух коментари "Ний ут звяр сми сами с/у 3 квадрата, с/у целия сървър дури". Пребройте си...


Лаптоп HP EliteBook 840 G4 на топ цена и на изплащане ✪ Z2V55EA - Ardes.bg\n> Лаптоп HP EliteBook 840 G4\nЛаптоп HP EliteBook 840 G4 - Z2V55EA\nПроизводител: HP; Серия: EliteBook 840 G4; Код на продукта: Z2V55EA\n33.8 x 23.7 x 1.89 см\nПубликуваните цени и наличностите по магазини се обновяват няколко пъти на ден. Възможно е да има разлика между цените в магазините и сайта. Възможно е несъответствие с цените в магазините. Всички посочени цени са за покупки онлайн. Въпреки усилията ни да предоставим пълна и точна информация за HP EliteBook 840 G4, е възможно да сме допуснали грешка. Изображенията на продукта са примерни и може да имат разлики с действителния продукт. Ако забележите такава, моля ПИШЕТЕ НИ на адрес officear@ardes.bg.


Може ли Лондон да смени Рио? : Chronicle.bg\nchronicle.bgПромоМузикаКоментар Може ли Лондон да смени Рио? 24 май, 2014 10:00 | от Станислав\n„Единствената изненада в новината, че Лондон може да замести Рио като олимпийски домакин през 2016 година е в това, че идва толкова късно“, обяви президентът на Международната организация на спортните журналисти (AIPS) Джани Мерло по повод появилите се коментари за подобна смяна.\nПръв въпросната версия лансира английският Ивнинг Стандарт, представяйки я като неофициални сондажи на МОК. От самата организация отрекоха информациите, но фитилът на „заменката“ вече бе запален и породи порой от коментари. Те не са без основание, тъй като нещата в следващия олимпийски домакин Рио де Жанейро са твърде тревожни като неспазване на предварително обявени графици за изграждане на олимпийските обекти и инфраструктурата за Игрите през 2016 година. Вестникът изтъква следното сравнение на последните градове домакини: две години преди съответната олимпиада Атина беше готова на 40 процента, Лондон – на 60 процента, а сега Рио – само на 10 процента. При това положение мнозина се питат: Има ли МОК наистина план Б? И ако има, какво включва и къде ще бъде олимпиадата?\n„До 2012 година имаше само един град, който винаги се спрягаше като готов да замести някой закъсал кандидат домакин – Сидни. Все още си спомняме проблемите в подготовката на Атина за 2004 година и опасността гърците да не завършат навреме и в определения бюджет кампанията. Тогава австралийците обявиха, че няма проблем да заместят Атина дори в последния момент. Сега вече подобна готовност се приписва и на Лондон, макар все още всичко да е неофициално и в сферата на предположенията“, смята Мерло.\nВулканът Везувий изпраща игрите в Англия преди 106 години. Лондон изглежда като един от най-вероятните варианти, макар и не така лесен. Градът организира последните игри през 2012\nгодина и логистично е готов да ги повтори без особени трусове. Повечето спортни обекти се използват, но трансформацията им ще глътне милиони, а олимпийското село вече е жилищен квартал на закупили апартаментите новодомци. Освен това Лондон вече е бил веднъж в ролята на спасител, когато през 1908 година игрите трябва да се проведат в Рим, но две години по-рано изригва вулканът Везувий и италианското правителство отказва домакинството.\nСега Ивнинг Стандарт пусна духа от бутилката и докосна нерва. Самият президент на МОК Томас Бах вече предложи промени в системата за кандидатстване и определяне на бъдещите домакини, която да редуцира огромните разходи за строителство на съоръжения, които след игрите остават като ненужни и скъпо поддържани съоръжения. Мнозина не изключват въпросните коментари да се появяват и\nкато едно предупреждение към Бразилия. Властите в Рио де Жанейро и Организационният комитет са далеч от нормалния график за завършване на съоръженията и са „най-изоставащият домакин“, според оценки на проверяващите от МОК. Слуховете за смяната на Рио с Лондон може и да не се окажат верни, но със сигурност идват точно навреме за да „стреснат“ бавещите се домакини и да\nги принудят да форсират нещата като наваксат графика. Всъщност, ако Игрите останат в Бразилия, това ще бъде най-добрият сценарий за МОК и световното олимпийско движение.\nМоже ли Лондон да смени Рио?


Дроб сарма с пилешки дробчета и гъби - Да готвим у дома - сайт за рецепти\nТази дроб сарма е икономична и изключително вкусна. Рецептата задължително трябва да влезе във вашата кулинарна тетрадка. С нея приятно ще изненадате вашите близки и приятели. Дроб сарма, подходяща за семейно похапване и гости.\nТя е един чудесен заместител на класическата агнешка дроб сарма. Също така пилешките дробчета, освен страшно вкусни, са много полезни и с изключителна хранителна стойност. В тях има изобилие от витамини и ред други полезни вещества.\nНеобходими продукти за дроб сарма с пилешки дробчета и гъби:\n2-3 супени лъжици сух джоджен (може да използвате и пресен-пак ще се получи)\n150 грама гъби (печурки)\nсол на вкус (около една чаена лъжичка с калпаче, но все пак вие преценете)\nСварете пилешките дробчета в подсолена вода (готови са за около 10 минути). Не ги преварявайте, защото ще има допълнителна топлинна обработка. След сваряване ги извадете с помощта на решетъчна лъжица и ги охладете. Нарежете дробчетата на малки парченца.\nИзсипете слънчогледовото олио в дълбок тиган и го загрейте. Прибавете ситно нарязаната глава лук и запържете за кратко. Добавете нарязаните гъби, пилешките дробчета и ориза. Сложете джоджена, черния пипер и посолете на вкус.\nРазбъркайте, за да може подправките да пуснат своя аромат. Изсипете запръжката в тава (още по-добре, ако е тефлонова). Залейте с вода и сложете приготвената дроб сарма във фурната.\nПечете на 220 градуса на долен и горен реотан. Ако пък бързате много включете и вентилатор. (когато оризът омекне вашата дроб сарма е готова)\nАз не правя заливка, но ако желаете лесно може да си добавите, като за целта малко преди готовност залейте ястието със смес от 3 яйца и 300 грама кисело мляко.\nНай-накрая, преди сервиране, добавете към всяка порция 1-2 лъжици гъсто кисело мляко и поднесете.\n… Бон апети !!!\nПаниран кашкавал със специална гарнитура


Путин: Кукловодите на преврата в Украйна бяха САЩ - Национално Движение Русофили\n16.03.2015 at 09:38\nПутин: Кукловодите на преврата в Украйна бяха САЩ\nКукловодите на преврата в Украйна бяха САЩ, разказва руският президент Владимир Путин в документалния филм „Крим. Пътят към Родината”, който тв каналът „Россия 1″ вече излъчи в Далечния Изток, съобщава Gazeta.ru.\n„Ситуацията беше такава, формално опозицията в Украйна беше поддържана от европейците, но ние знаехме прекрасно – не просто си давахме сметка, а знаехме, че истинските кукловоди бяха нашите американски приятели. Те помагаха на националистите да направят бойни отряди – подготовката се осъществяваше в Западна Украйна и в Полша, отчасти в Литва”, казва Путин.\nПутин смята, че след държавния преврат в Украйна Русия не е можело да изостави жителите на Крим на произвола на съдбата. Той казва, че му е било известно, че се готви преврат и че има планове за физическото ликвидиране на президента Виктор Янукович. „Готвеше се не само арестът, но и физическото отстраняване на Янукович. Няма човек – няма проблем, както казваше един исторически персонаж”, отбелязва руският президент.\nТой отбелязва, че бездействието на Янукович по време на събитията на Майдана е довело до тежки последствия: „Не искам да оценявам действията на Янукович. Той ми каза: „Не можах да подпиша заповед за използване на оръжие. Ръката ми не можа да се вдигне”. Мога ли да го съдя? Не зная. И не смятам да го правя. Не мисля, че имам право. Хубаво или лошо, последствията от това бездействие са тежки. Това е очевидно”.\nПо думите му, той помолил Янукович да не напуска Киев, украинският президент обещал да помисли и да се обади по-късно. Руските служби уточнили местонахождението Янукович, когато той поел към Крим. „Но като ми показаха картата, се видя, че той ще се натъкне на засада. Тогава се взе решение да се направлява кортежът на Янукович в посока брега. Дадохме и указания в какво посока да се движат и изпратихме вертолет със спецчасти”, казва Путин. В началото Янукович не искал да напуска Украйна, но като се разбрало, че в „Киев няма с кого да се преговаря”, напуснал украинската територия.\nСитуацията в Крим можеше да бъде по-лоша, отколкото на майдана в Киев, като имаме пред вид етническия състав на населението на полуострова, казва Путин и подчертава, че главната цел на руските действия в Крим е била да не се допусне кръвопролитие, за да не се стигне до трагедия като тази в Одеска, където десетки хора бяха изгорени живи.\nТелевизия „Россия 1″ ще излъчи филма на Андрей Кондрашов на 15 март, неделя, от 21 ч. българско време. Пълнометражната документална лента е замислена с цел да се съхрани за историята всеки значим детайл от събитията в Крим през пролетта на 2014 година.\nСнимките на филма са продължили осем месеца в Севастопол, Форос, Симферопол, Керч, Ялта, Бахчисарай, Теодосия, Джанка и още десетина населени места на полуострова.\n„Крим. Пътят към Родината” съдържа две интервюта с Владимир Путин и с още 50 участници и свидетели на „Кримската пролет”, сред които прокурорът на Крим Наталия Поклонска.\n#Крим #Путин #Русия\nПутин поздрави руснаците с първата годишнина от присъединяването на Крим към РФ


Canon EOS 5D Mark II – достойният наследник на EOS 5D » DPV review - Фотомиг, фотомомент, ДПВ Ревю\nДобавено на 02.01.2010 @ 11:01\nРазгледан общо 10365 пъти, 2 пъти днес\nНапоследък явно ми върви да тествам наследници на популярни и обичани цифрови фотоапарати. Неотдавна публикувах резултатите от тестовете на EOS 50D, а сега отново благодарение на любезното съдействие на Canon Bulgaria имах възможността, макар и за кратко време, да изживея удоволствието да фотографирам с най-новото „чедо“ на фирмата – наследника на 5D, който всички очаквахме с любопитство и надежди – Canon EOS 5D Mark II. Той се „роди“ като следствие от жестоката конкурентна война в средния ценови сегмент (около 2500 евро) на пълноформатните цифрови фотоапарати, където от юли 2008 г. Nikon D700 и от октомври Sony Alpha 900 се разхождаха необезпокоявани и самоуверени. Но ето, конструкторите на Canon ни показаха своят нов апарат и заявиха ясно, че няма да се предадат. От всичко това печелим само ние – фотографите, защото все по-качествени и по-достъпни ценово цифрови фотоапарати стават наши инструменти за пресъздаване на света, който ни заобикаля, за изразяване в образи на идеите, чувствата и мислите, които са в нас.\nСега да ви представя Canon EOS 5D Mark II. Както EOS 50D приличаше на EOS 40D, така и EOS 5D Mark II е подобен на EOS 5D. Той е запазил всичко добро от предшественика си. Забележителното в него е силното излъчване на стабилност, здравина и дълготрайност, каквато имаха старите висококачествени филмови апарати. Тялото е от неръждаема стомана и магнезиева сплав, размерите (152х113,5х75 mm) и теглото (810 g) му са в рамките най-доброто и най-удобното. Най-важните места имат гумени уплътнения, предпазващи камерата от прах и влага. Върху тялото са изнесени най-важните за практиката елементи за управление на снимачния процес – режимите на измерване на експозицията, балансът на бяло, настройката на режимите на автофокуса, серийните снимки, чувствителността, контролът върху дълбочината на остро изобразяваното пространство (DOF), снимачните програми, увеличаване и намаляване на разглежданите снимки и т.н. Горният втори дисплей улеснява още повече работата на фотографа. Безупречна изработка, безупречен дизайн и ергономичност!\nМатрицата на EOS 5D Mark II има 8,3 Мпиксела повече от „брат“ си EOS 5D. Тя е CMOS с 21,1 Мпиксела и е голяма точно колкото един малкоформатен филмов негатив – 24х36 mm. Разделителната способност на снимките е 5616×3744 пиксела и може да се записват в RAW и JPEG формат. Ако не е необходима толкова висока разделителна способност, има още два варианта – sRAW1 с 3861×2575 пиксела (9,9 Мпиксела) и sRAW2 с 2784×1856 пиксела (5,2 Мпиксела). И JPEG форматът има по-малки варианти – JPEG М с 4080×2720 пиксела (11 Мпиксела) и JPEG S с 2784×1856 пиксела (5,2 Мпиксела), като всички JPEG варианти са с две степени на компресия. RAW форматът не може да се конвертира в камерата до JPEG.\nКонструкцията на матрицата е близка до тази на EOS-1Ds Mark III, като подобно на EOS 5D има подобрения в микролещите, намаляващи междупикселните разстояния, а това несъмнено подобрява качеството на изображението. Матрицата на EOS 5D Mark II е с двойно отстраняване на праха върху нея – аналогично на EOS 50D. Само да припомня най-общо – антистатичен флуоритов слой затруднява задържането на прашинките върху матрицата, ако все пак някоя се „осмели да кацне“, силна моментна вибрация я изхвърля безпощадно. А ако въпреки всичко това, някоя остане, нейното положение се регистрира софтуерно и по-късно при обработката се заличава.\nEOS 5D Mark II е вторият огледално-рефлексен апарат на Canon, който работи с новия процесор DIGIC 4. Той дава възможност за 14-битова обработка на данните, серийни снимки със скорост 3,9 сн./s, качествено цветовъзпроизвеждане и острота, корекция на винетирането и нещо съвсем ново – заснемане на HD видеоклипове.\nВсички Canon EF обективи могат да се закрепват и да работят с EOS 5D Mark II. Внимание – обективите от серията Canon EF-S не са пригодни за него.\nРежимите на автофокуса са общоприетите за този клас фотоапарати. Те са: фокусиране при всяка снимка (One shot AF), следящ автофокус (AI Servo AF), постоянно фокусиране (AI Focus AF) и ръчен автофокус (Manual Focus). Самото автофокусиране става с 9-точков CMOS датчик и 6 невидими асистиращи AF точки. Централната точка е кръстообразна, а измерването става при 100 ISO от –0,5 до –18 EV. Точките на измерване се управляват автоматично или ръчно. Питам се защо кръстообразната точка е само една – в EOS 40D например, те са 9…\nМного полезна е фината автофокусна настройка в тялото, която се извършва чрез софтуера на камерата. Тя коригира евентуалните малки неточности при различните сменяеми обективи. В програмата са заложени данни и за 20 обектива на Canon.\nИ още нещо важно – в EOS 5D Mark II има софтуерно премахване на винетирането – чудесна функция!\nИзмерването на експозицията е напълно достатъчно и при изпълнение на най-сложни фотографски задачи. То е 35-зоново TTL измерване и има всички режими за добра, спокойна и ефективна работа – общо 35-зоново измерване, (частично измерване – 8% от центъра), спотово (3,5% от центъра, маркирано от кръгчето във визьора) и измерване с приоритет на централната част от кадъра. TTL 35-зоновото измерване е свързано с AF точки. Като прибавим към това възможната компенсация на експозицията с ±2 EV и стъпка 0,3 или 0,5 EV и фотографския клин (Bracketing) също с корекция ±2 EV, която може да се разшири до ±4 през стъпка 0,3 или 0,5 EV, ако се комбинира с компенсацията на експозицията. Видна и ясна е безпроблемната работа в това отношение.\nТочната експозиция се осъществява чрез пердеобразен метален затвор, който гарантирано „живее“ до 150 000 снимки. Обхватът на скоростите е от 30 s до 1/8000 s и В през стъпка 0,3 или 0,5 EV. Синхронизационната скорост на EOS 5D Mark II е 1/200 s. EOS 5D Mark II няма вградена светкавица.\nЧувствителностите са с много широк диапазон, немислим при филмовата фотография – от 100 до 6400 ISО, който може да се разшири до 50 ISО (L1) и до 12 800 ISO (H1) или 25 600 ISO (H2)! Автоматичната настройка обхваща чувствителности 100–3200 ISO, а когато експозицията се настройва ръчно, чувствителността автоматично се нагласява на 400 ISO. Нещо много интересно, което установявам за първи път – големината на записания JPEG L файл зависи от чувствителността. Един и същ обект сниман при 100 ISO е 4,95 Мбайта, при 200 ISO – 5,6 Мбайта, при 400 ISO – 5,65 Мбайта, при 800 ISO – 6,35 Мбайта, при 1600 ISO – 6,35 Мбайта, при 3200 ISO – 6,35 Мбайта, 6400 ISO – 8 Мбайта. Това може да се обясни с неизбежната поява на шум, който повишава количеството информация, съдържаща се в изображението.\nБалансът на бяло е подобен на всички камери от този клас и включва следните настройки: „Автоматичен“, „Дневна светлина“, „Сянка“, „Облачно време“, „Изкуствено осветление“ (лампи с нажежаема жичка), „Луминесцентно осветление“, „Светкавици“, ръчна настройка и нагласяване по градуси Келвин (2500–10 000 K през стъпка 100 K). Апаратът предлага и 3-снимков Bracketing на баланса на бяло.\nОсвен класическите (и най-важни за професионалиста и добрия любител) снимачни режими „Програма“, „Приоритет на скоростта“, „Приоритет на блендата“ и „Ръчна настройка“, в EOS 5D Mark II са включени и готови програми за портрет, пейзаж, вярно или неутрално цветовъзпроизвеждане, монохромна снимка (при черно-бялата и с имитация на жълт, оранжев и зелен филтър), както и 3 определени от фотографа персонални режима. Интересен е и режимът Creative Auto – един вид разширена пълна автоматика с плъзгачи за настройване на остротата на задните планове и общата плътност на изображението.\nСтруктурните качества на снимката също са управляеми в EOS 5D Mark II. Безпроблемно се коригират остротата, контрастът, наситеността, цветовият тон, разработката в светлите тонове. Както в много цифрови фотопарати, и в EOS 5D Mark II има режим за подобряване на динамиката. Не липсва и шумопотискането при дълги експозиции и високи чувстителности. Доколко е ефективно, ще видим в резултатите от теста.\nEOS 5D Mark II има великолепен пентапризмен визьор с диоптрийна поправка от –3 до +1, който „вижда“ 98% от бъдещето изображение с увеличение 0,71x. Матовото стъкло, подобно на EOS 50D може да се сменя със същите сменяеми матови стъкла. Огледалото може да се повдига в горно положение, за да се избегнат напълно и без това минималните вибрации при снимането.\nЕдно от условията за бърза и сигурна работа е достатъчната информация за настройките на снимачния процес във визьора. При EOS 5D Mark II едва ли някои би имал основание за недоволство. Поглеждайки вътре, виждаме ясно и определено следните данни: информация за автофокуса (точките на измерване), информация за експозицията (скорост, бленда, ISO, коригиране на експозицията, областта на мерене), информация за светкавицата (зареждане, синхронизационна скорост, коригиране на силата), информация за изображението (корекция на баланса на бяло, състояние на картата, монохромно снимане, серийно снимане, разработката в светлите тонове).\nВ дисплея на EOS 5D Mark II има значителни подобрения в сравнение с 5D. Най-напред диагоналът му е 3 инча (2,5 инча при EOS 5D). Още по-важно е, обаче, че разделителната способност е 920 000 пиксела срещу 230 000 пиксела на EOS 5D. Има 3 автоматични и 7 ръчно настройвани нива на яркост. Благодарение на добрата се конструкция, той е устойчив на механични въздействия и слабо чувствителен към пръстови отпечатъци, прах и др.\nКакто вече споменах, екранът има 3 нива на яркост, вижда се добре и при 170° и е с двойно антирефлексно покритие. Като следствие от всичко това снимките се изобразяват значително по-остро, с по-верни цветове и може да се оценяват по-добре. Когато фотографиите се разглеждат на дисплея, се посочва и мястото на автофокусиране.\nLive View, т.е. снимане чрез дисплея, е вече един познат и приет режим в доста цифрови фотоапарати режим. Само този, който е снимал, лежейки на влажната земя може истински да оцени наличието му в EOS 5D MarkII.\nВ режим Quick-AF огледалото, което е вдигнато, от горно положение се връща за много кратък момент на мястото си и чрез полупрозрачната си част довежда образа до AF сензор, който фокусира изображението посредством 9-точковия CMOS датчик и 6-те невидими асистиращи AF точки. След фокусирането огледалото отново се връща в горно положение и след като натиснем бутона за снимане се създава нашият нов шедьовър. Целият процес е много кратък, но не е тих, защото е свързан с типичния шум на движението на огледалото. Затова конструкторите на Canon предлагат добро лекарство – има безшумни режими 1 (със забавен удар на огледалото) и 2 (всички функции на фотоапарата са „замръзнали“, докато бутонът не се пусне обратно). Така ние определяме до кой момент камерата е безшумна.\nДругият режим Live-AF функционира по-различно и напомня фокусирането при компактните цифрови фотоапарати. Огледалото се намира неподвижно в постоянно горно положение и образът достига директно до матрицата, където се фокусира както при „сапунерките“.\nКъм тези два режима се добавя и трети – Face Detection, с възможност за разпознаване на лица, които се ограждат с рамка в дисплея. Ако лицата са много, може ръчно да се определи къде да бъде фокусът. Истинското удоволствие е ръчното фокусиране. Мястото, което се фокусира може да се увеличи 5 или 10х и така се определя по-сигурно и по-точно.\nСерийни снимки. Не може да се каже, че EOS 5D Mark II има особено бързи серийни снимки – те са 3,9 снимки/s. Броят на снимките при Large/Fine JPEG е 78, а при RAW – 13. Снимащите основно спортни фотографии или снимки на животни очевидно ще са малко недоволни, но за всички останали тази скорост не е проблем. Не бива да забравяме, че файловете при 21,1 Мпиксела са големи.\nМного се говори за снимането на HD клипове с EOS 5D Mark II. Аз не съм специалист в тази област и не мога да си позволя коментарии. Искам само да дам техническите данни – те са впечатляващи. Снима се през Live View, като видеоформатът е MPEG4 с разширение mov. Разделителната способност е 1920×1080 пиксела при съотношение на страните на кадъра 16:9, като продължителността на записа е до 12 min. При 640×480 пиксела и съотношение на страните на кадъра 4:3 може да се записва до 24 min. Максималната големина на файла е 4 Гбайта, а скоростта – 30 кадъра/s. Звукът се записва или с вграден моно микрофон, или с външен чрез 3,5 mm стерео микрофонен жак. По всичко личи, че тази новост в цифровите апарати ще бъде един пример и за другите фирми производители. И все пак мисля, че ако главната дейност е създаване на видеоклипове, е по-добре да се купи HD видеокамера, а видеокачествата на EOS 5D Mark II да са странична възможност за създаване на инцидентни висококачествени къси филми. Това безспорно разширява възможностите за приложение на EOS 5D Mark II за по-широк кръг потребители.\nЦветовите пространства, с които камерата работи са sRGB и Adobe RGB.\nСтепените на свобода, които фотоапаратът предлага на най-претенциозните фотографи, се характеризират с големия брой персонални функции (25) със 71 настройки, разпределени в 4 групи. Едва ли бих могъл да ги изредя…\nФотографиите се записват на Compact Flash I или II карти памет, като се поддържат и високоскоростните UDMA. Съотношението цена–качества е много добро – може би тук се крие и част от пазарния успех на Canon.\nИ така, да видим резултатите от теста. Снимките са направени с обектив EF 50/1.4L, а повечето от външните – с EF 70-200/2.8L.\nПреди всичко разглеждам изключително важните за професионалната работа възможности за увеличения при минималната необходима разделителна способност за офсетов печат 225 ppi. На илюстрация 1 е показан целият тестов кадър, сниман както винаги при стандартни условия.\nИл. 1. Цял кадър\nНа илюстрация 2 са представени от ляво на дясно отсечки от увеличения до 50, 70 и 100 cm по дългата страна в RAW формат, а след тях, отделени с черна линия, увеличения до 100 cm от JPEG без шумопотискане. От горе на долу са отсечките с повишаване на чувствителността – 100, 200, 400, 800, 1600, 3200, 6400, 12 800 и 25 600 ISO.\nИл. 2. Отсечки от увеличения до 50, 70 и 100 cm по дългата страна от кадър, заснет в RAW формат. С черна линия са отделени отсечки от увеличения до 100 cm от JPEG файл без шумопотискане\nИнтересни изводи се налагат от тази илюстрация. Най-напред – изображението в RAW формат е по-остро при всички чувствителности, но и с повече шум от това в JPEG при 100 cm увеличение. Това трябва да се има предвид, когато се снима с цел да се правят по-големи увеличения – фотографиите ще имат повече детайли, повече острота.\nЗа 100 cm увеличение е най-добре да се работи със 100 и 200 ISO. Ако увеличенията са до 70 cm, може да се снима и до 1600 ISO, та даже с малък компромис до 3200 ISO. Добри възможности!\nПри най-високите чувствителности 12 800 ISO и 25 600 ISO допустимите увеличения са доста под 50 cm, а при 6400 ISO до 50 cm. Отпечатах снимки, направени с 12 800 и 25 600 ISO. 12 800 ISO даде задоволителни резултати до А4, а 25 600 ISO – до А5. И така – за много големи увеличения снимайте в RAW формат и със 100 и 200 ISO. Ако увеличенията ще са до 30х40 cm снимайте спокойно до 6400 ISO!\nОсобен интерес за мен представляваше въпросът за приложимостта на 12 800 и 25 600 ISO в случай на използване на шумопотискащи софтуери в камерата и извън нея. На илюстрация 3 от ляво на дясно са представени отсечки от увеличения до 70 cm, снимани в следната последователност: без шумопотискане, с най-малко шумопотискане (Low), със средно шумопотискане (Normal) и с най-силно шумопотискане (Strong). От горе на долу са 6400, 12 800 и 25 600 ISO. Особено ясна е тенденцията на загуба на детайли с нарастване на шумопотискането. И докато 6400 ISO има все пак относително добри детайли и относително приемлив шум при най-малко шумопотискане (Low), а 12 800 ISO при средно шумопотискане (Normal), то при това увеличение 25 600 ISO при всичките нива на шумопотискане показва неприемливи резултати. Много предпазливо трябва да работим с тези чувствителности и с нивата на шумопотискане! Ако се наложи, аз бих снимал в краен случай с до 12 800 ISO със средно шумопотискане (Normal) за увеличения до А4, а с 25 600 ISO най-много до А5.\nИл. 3. Отсечки от увеличения до 70 cm от кадри, заснети без шумопотискане и с шумопотискане в режими Low, Normal и Strong (от ляво на дясно)\nА какво биха направили специалните софтуери за шумопотискане? За да установя тяхното влияние върху образа, използвах известния NoiseWarе. Много любопитно беше да се види как преработва шума при малко и голямо увеличение.\nНа илюстрация 4 показвам отсечки от увеличение до 10х15 cm от JPEG, сниман с 12 800 ISO. Отгоре е изображението без шумопотискане, а отдолу – обработено със стандартните настройки на NoiseWarе. Трябва да подчертая, че в това твърде малко увеличение шумът не се чувства силно и че изображението има добри структурни характеристики и е приемливо и в двата варианта. Подобно е и положението при 25 600 ISO (илюстрация 5), като предпочитание бих дал на обработената снимка.\nИл. 4. Отсечки от увеличения до 10х15 cm от снимка, заснета с 12 800 ISO и 25 600 ISO, без шумопотискане и с шумопотискане в NoiseWare\nИл. 5. Отсечки от увеличения до 70 cm от снимка, заснета с 12 800 ISO и 25 600 ISO, без шумопотискане и с шумопотискане в NoiseWare\nСъвсем друго е положението с отсечки от увеличението до 70 cm – илюстрация 6 (12 800 ISO) и 7 (25 600 ISO). Безспорно е, че и двете снимките „издишат“ при това увеличение. И докато при 12 800 ISO NoiseWarе мъничко помага, при 25 600 ISO резултата е недобър. Все пак и софтуерите за шумопотискане имат своите граници на възможности. Отново налагащият се извод – 12 800 ISO и 25 600 ISO са приложими само в краен случай и за неголеми увеличения – както написах по-горе, съответно до А4 и А5. Но да подчертая – тези чувствителности са немислими за филмовата класическа фотография и дори и в този си вид са голямо постижение за цифровата фотография!\nИл. 6. Отсечки от увеличения до 70 cm от снимка, заснета с 12 800 ISO, горе – без шумопотискане, долу – с шумопотискане в NoiseWare\nИл. 7. Отсечки от увеличения до 70 cm от снимка, заснета с 25 600 ISO, горе – без шумопотискане, долу – с шумопотискане в NoiseWare\nВръзката между шума и чувствителностите се вижда на илюстрация 8. От горе на долу са 100, 200, 400, 800, 1600, 3200, 6400, 12 800 и 25 600 ISO, вляво RAW формат, вдясно – JPEG. Тази илюстрация потвърждава отново факта, че шумът при най-високите чувствителности е значителен, но не е пречка за получаване на изображения, подходящи за печатно производство.\nИлюстрация 8. Тест за шум – в лявата колона в RAW формат, в дясната –\nИл. 8. Тест за шум – в лявата колона в RAW формат, в дясната – в JPEG\nПри анализиране на резултатите от изследването на шума се натъкнах на интересен факт. Шумопотискането от 100 до 3200 ISO е по-агресивно в тъмните места, докато светлите почти не се засягат. Това води до известна загуба на детайли в тъмните области, но запазва добре разработката в светлите и средните плътности.\nСерийните снимки със скорост 3,9 снимки/s, които EOS 5D Mark II прави дори с тези големи файлове, са приятна и удобна възможност за добър избор на фотографии. Като прибавим към това и добрия следящ автофокус, стават ясни възможностите за добра репортажна работа. Илюстрация 9 е показателна за това. И все пак ми се искаше скоростта да е поне 5 снимки/s… Ами, разглезени от съвременните постижения, като че ли започнахме да искаме прекалено много.\nИл. 9. Тест за следящия автофокус в режим на серийни снимки\nПо отношение на цветовъзпроизвеждането може да се каже, че в автоматичен режим балансът на бяло (илюстрация 10) е в рамките на нормалното – добър баланс при дневна светлина и не много добър при изкуствена. Решението за изкуствена светлина е настройка чрез готовия режим или чрез ръчно му нагласяване. Конкурентите на EOS 5D Mark II не са по-добри в автоматичния режим или нагласяване по градуси Келвин (2500–10 000 K).\nИл. 10. Баланс на бяло в автоматичен режим на дневна светлина (вляво) и на изкуствено осветление (вдясно)\nИ накрая – традиционното обобщение.\n» Нова пълноформатна CMOS матрица с разделителна способност 21,1 Мпиксела\n» Подобрена структура на микролещите\n» Нов качествен процесор DIGIC 4\n» 14-битова обработка на изображението\n» Фина автофокусна настройка\n» Софтуерно премахване на винетирането\n» Безупречен шум до 1600 ISO, добър до 6400 ISO\n» Чувствителности с широк диапазон – до 25 600 ISO\n» Режим за подобряване на динамиката\n» Добър пентапризмен визьор\n» Качествен 3-инчов дисплей с разделителна способност 920 000 пиксела\n» Възможност за снимане през дисплея – режим Live View\n» Снимане на HD видео\n» Bracketing с корекция ±4 EV (корекция на експозицията)\n» Автоматично почистване на матрицата\n» Голямо разнообразие на персонални настройки\n» Значително опростено меню за управление\n» Една кръстообразна AF точка\n» Няма вградена светкавица\n» Няма вграден в камерата RAW конвертор\n» Няма помощна светлина за автофокуса при лоши светлинни условия\n» Няма възможност за използване на обективи от апарати с APS матрици\n» Висок шум и загуба на детайли при 12 800 ISO и 25 600 ISO\n» Серийни снимки със скорост 3,9 снимки/s\nНай-общо казано може да се направи изводът, че EOS 5D Mark II един много добър, конкурентноспособен апарат със сполучливо и умно съотношение между големина на матрицата, разделителната способност и цената – достоен наследник на вече легендарния EOS 5D.\nПълноформатната матрица с нова конструкция, новият процесор DIGIC 4 и режимът за подобряване на динамиката създават наситени естествени цветове и висока детайлност на изображението\nСкорост 1/20 s, бленда 1,4, 1000 ISO\nСкорост 1/400 s, бленда 2,8, 500 ISO\nСкорост 1/125 s, бленда 4,5, 800 ISO\nСкорост 1/1000 s, бленда 5,6, 500 ISO\nСкорост 1/500 s, бленда 5,6, 320 ISO\nСкорост 1/400 s, бленда 5,6, 320 ISO\nКоментари към “Canon EOS 5D Mark II – достойният наследник на EOS 5D”\nянуари 3rd, 2011 16:45\nByah fen na sp.Digital Photo-Video,sega stanah fen na tozi sait.Radvam se,4e 6te moga da 4eta statii napisani ot kompetentni hora.Byah stydentka pri doc.Abadjiev i se radvam,4e oby4enieto mi pri nego 6te prodalji,makar i zado4no.


1001 Нощи - Binbir Gece - Една модерна приказка\n| 07.02.2009 10:52\n| 2706 прегледа\n1001 арабски нощи - ребуси и пъзели\nПоиграйте играта 1001 арабски нощи от категория Ребуси и пъзели. Igri-zona.com предоставя уникални и незабравими игри за развлечение през свободното време. Поиграйте и спечелете!\n1001 СВЕЖИ нощи – binbir gece епизод 80 - част 3 / Vbox7\n1001 СВЕЖИ нощи 1001 СВЕЖИ нощи – binbir gece епизод 80 - част 3 / Vbox7\nКолекция от всички серии на 1001 нощи - гледай онлайн!\nЛятната кинопанорама в Пловдив стартира на 29 юни Девет български продукциии, създадени през последната година, ще бъдат показани в рамките на 14-ото издание на "Филмови нощи във Филипополис". Лятната кинопанорама се провежда в Пловдив от 29 юни до 23 юли. Както Aspekti.info вече информира, хитово заглавие в афиша е най-новият филм на Людмил Тодоров...\nЕротични и оригинални обяви\nДве мургави Шехерезади на повикване с репертоар от 1001 приказни нощи. Гарантиран спомен за цял живот.\n(18+) Най-безумните секс обяви – реални и публикувани!\nНашето Интернет пространство е осеяно с „гениалности“, особено в профилите в сайтовете за запознанства и секс обявите. Ако се поразровите, ще откриете такива бисери, че ако случайно сте поет или писател, ще ви се прииска да се скриете под масата от срам. Ето някои от най-безумните секс обяви, на които попаднахме в един форум за хумор. 1. Стара...\nНай-безумните секс обяви у нас – реални и публикувани! (18+)\nНашето интернет пространство е осеяно с „гениалности“, особено в профилите в сайтовете за запознанства и секс обявите. Ако се поразровите, ще откриете такива бисери, че ако случайно сте поет или писател, ще ви се прииска да се скриете под масата от срам. Ето някои от най-безумните секс обяви, на които попаднахме в един форум за хумор. ...\nКолекцията Resort 2015 на Chanel – Оазис сред Пустинята\n1 2 3 4 5 (0 гласа, оценка 0 от 5) Колекцията Resort 2015 на Chanel – Оазис сред Пустинята0 от 51 от общо 0 гласували. Колекциите на Chanel често ни пренасят в съвсем друг свят, но този път Karl Lagerfeld реши да го направи буквално. Ексцентричният дизайнер избра да представи колекцията си Resort 2015 в Дубай. Дестинацията не е случайна,...\nНай-безумните реални обяви за секс!\nSexolog.bg » Секс забава » Най-безумните реални обяви за секс! Нашето Интернет пространство прелива от „гениалности“, особено в профилите в сайтовете за запознанства и секс обявите. Ако се поразровите, ще откриете такива бисери, че ако случайно сте поет или писател, ще ви се прииска да се скриете под масата от срам. Ето някои...


Агроиновации: Специални дронове в биопчеларството | Agri.BG\n„Дигитализиране на веригата на стойността на продуктите от биологично пчеларство“ е наименованието на проекта на една от оперативните групи в България, одобрени от Министерството на земеделието, храните и горите (МЗХГ) по първия прием на подмярка 16.1 „Подкрепа за сформиране и функциониране на оперативни групи в рамките на ЕПИ“ от ПРСР 2014-2020.\nПроектът е на стойност 419 298 евро и ще ви разкажем за него в 187 брой на рубриката „Агроиновации“, която Агри.БГ реализира със съдействието на Институт за агростратегии и иновации.\nОсновната цел на оперативната група е създаване на икономически устойчива добавена стойност в биологичното пчеларство, чрез използването на смарт иновативна система, базирана на IoT технологии, която гарантира постигане на специфични цели.\nТова включва създаването на условия за подобряване на здравето на пчелите, повишаване на продуктивността, управлението на риска и възможността за навременно реагиране при възникване на неблагоприятни процеси и явления в пчеларството.\nСъщо така се търси подобряване на проследимостта и прозрачността на процесите в пчелина, последващите трансформации на продукта във всички части от веригата на доставки на биологичен пчелен мед.\nПроектът цели обединяване на усилията на екип от експерти от различни области, които да адресират актуалните проблеми в българското пчеларство и да се постигне подобряване управлението в пчеларството, гарантиране на автентичността на пчелните продукти и увеличаване на икономическата устойчивост на земеделските стопани чрез дигитална трансформация на сектора.\nЩе бъде разработена и тествана иновативна интелигентна система за отдалечено и локално наблюдение и анализ на процеса на отглеждане на пчелни семейства, като инструмент насочен към управление на риска и ранно известяване в стопанствата. Това ще позволи и изграждане на система за проследяване на цялостния производствен и маркетингов процес на мед и пчелни продукти от кошера до масата на крайния потребител.\nПредлаганата иновативна система има за цел да повиши устойчивостта и прозрачността на веригата на доставки на мед и пчелни продукти, чрез внедряване на Интернет на нещата (IoT) технологични решения в производствените и преработвателните етапи, като по този начин се цели да се повиши конкурентоспособността на пчеларския сектор и да се възстанови доверието и очакванията за качество на потребителите.\nОсновните предвидени механизми и дейности за постигане на тази цел са използването на специализирани дронове и технологии за обработка на изображения в реално време за прецизно наблюдение и анализ на района около пчелина; IoT базирано наблюдение в реално време на пчелина и пчелните семейства, както и вътрешността на кошерите и поведението на пчелите при наличие на различни стресови фактори, без това да смущава тяхната дейност.\nОперативната група ще използва облачна база данни за събиране и анализиране на всички събрани данни, с цел ранно идентифициране и сигнализиране на пчеларите и превенция на възможни негативни ефекти за пчелите и тяхната продукция, както и надеждно и уникално маркиране на продуктите, произведени от всеки кошер на пчелина с цел постигане на тяхната проследимост през цялата веригата на добиване, преработка от производителя до пазара и крайния потребител и гарантиране на автентичността и качеството на продукта което съответства на съответните стандарти за безопасност на храните.\n187 брой на рубриката „Агроиновации“, която Агри.БГ реализира със съдействието на Институт за агростратегии и иновации е разработена по материали на ЕПИ-АГРИ и предоставена като част от информационната кампания „Иновациите – винаги на мода!\nсветлана боянова институт за агростратегии и иновации пчели Умни кошери\nте дроновете се видяха шкафче пълно със подаръци и дядо коледа спинка сладко сладко и като се наспинка раздава едни виртуални биткойнти\nто кучето като ровело си хвърляло пръста на гърба чудят се вече по какъв начин да правят измами такава простотия като тази измислена програмка дронове глупости много фантастика са гледали от мзх направо са от извънземната поредица може би са те\nИзключително много злоба има въм вас колеги,докато е така няма да се оправим.\nМЗХ отново краде пари по проекти\nТова е поредният опит МЗХ да унищожи биологичното пчеларство в България. Никъде в Европа не се наблюдават районите на събиране на нектар и полен!!!!! А за дронове да се говори е просто смешно!!!!!!!!!!!!!! ДОКОГА ЩЕ ТЪРПИМ ПРОСТИ НЕКАДЪРНИ КАЛИНКИ ДА УПРАВЛЯВАТ БЪЛГАРИЯ????? Докога ще търпим да унищожават и последният човек, който е решил да се труди???? На тези некадърници в МЗХ не им ли идва на ум, че след като никой в България не работи, то утре няма да има пари за техните чиновнически заплати от по 3000 лв. ?????\nИ така ... Бих желал да Ви информирам, че пчеларството се е развило първоначално в земите на Средиземноморието и Балканския полуостров. Това се дължи на благоприятните природоклиматични условия. От 7 000 години от както човека е започнал да развива пчеларството като занаят, в тази област почти нищо ново не е направено. Това се дължи на факта, че пчелите в отличие от другите земни твари не подлежат на опитомени. Да сте чували, например че при пчеларката кака Ви Върба сутрин пчелите идват да си вземат поредната порция захарен сироп ..? Това, че в България има определен хора от властимащите които благодарение на Националната пчеларска програма от години мъдруват как да отпънат и да откраднат пари, български и европейски, та тези хора пишат никому ненужни Проекти, правят някакви съобщения, а те нямат нищо общо с научната мисъл. Хора, бъдете поне малко смирени, спрете с тези кражби и с тези лъжи, ей, онзи Ви гледа и няма да прости, нито на Вас, нито на Вашите наследници ..! Спрете с кражбите и с лъжите ..! Какво ново Вие предлагате развитието на световното пчеларстване ...? Какво ..? Ами да вземем и да Ви предложим и за ... Нобелова награда ..?\nНямам нищо общо с Таня, но тази завист и злоба, която изливате върху нея и идеята която изпълнява не ви прави чест! Понапрегнете си мозъчетата и вие измислете нещо, което е заслужило финансиране! До момента част от коментарите демонстрират единствено една от най-лошите черти на нашата народопсихология. Добре, че не е от всички българи.\nМного злоба бе хора, само проверки в главите ви, вийй какво си мислите ще отпуснат 400 бона и няма проверки да има!!! Зимна смъртност винаги е имало и ще има, а вий, че сте калпави и завист ливи е ваш проблем. Такива сте си биле ии такива ще си останете пишещи мишки плюещи, направете и вие по един проект да ви видя отворковци от село не излизали като отидат до по-голям град гледат като изтървани викат брейййй!!!\nПопитах ви сега кой ви е виновен: Овощарите, зърнарите или министерството и ми ударихте 3 минуса без да кажете и дума. Стигам до заключението, че аз съм ви виновен.\nТази година и при мен смъртността е жестока. Но как да си призная, след като имам договор по Мярка 6.3 и съм длъжен стриктно да го изпълнявам? Ако си призная за смъртността, това е означава, че ще трябва да връщам пари! При мен смъртността е над 70%. Една част от пчелите избягаха още в края на 2020 година, други пък умряха от глад, вароатоза, нозематоза. Питам приятели от близките села, но никой нищо не казва. Всеки пита, но не дава информация. Става ясно, че от пчеларство вече не може и да има допълнителен доход.\nПиташ "защо така" и ето ти един потенциален отговор - защото вместо да поканите журналисти и да им обясните за реални проблеми, повечето от бранша ви в този сайт само плюят по другите. Сега кой ви е виновен? Пчеларите, зърнарите или министерството? От време на време се появява някой пчелар с малко ум да даде реално някаква идея, но вместо да срещне подкрепа, коментарът му е заглушен от нелепи твърдения.\nНастояваме за проверки на пчелините на големите земеделски производители, тези които постоянно ни дават съвети, на тези които постоянно ходят и дават съвети в Министерството на земеделието ..! Настояваме за проверки ..!\nДнес бях на пчелина и констатирах поредна зимна смъртност ..! Смъртността при мен тази година на този етап не е голяма, но до края на пролетта и началото на май месец има още доста време ..! На този етап при мен смъртността е ~ 13,4%, вземайки в предвид общият брой на пчелните семейства към 01.10.2020 г. От проведените разговори с пчелари от цялата страна (!..) става ясно, че на доста места е установено наличието на голямо опаразитяване с Varroa destructor, осиране по рамките, вследствие на Nosema sp. Доста пчелари съобщават, че при някои от тях вече няма и налични пчелни семейства; в началото на есента те са имали по 300-400 пчелни семейства ..! И така, защо никои нито говори, нито съобщава за това поредно бедствено положение в българското пчеларство ...? Защо ..? А защо сайта не започне един цикъл с публикации свързани с голямата зимна смъртност при пчелите ..? А на какво мнение е Министерството на земеделието, ДФ "Земеделие", специалистите в областта на пчеларството ....?


януари 2018 – Страница 3 – Юг News – Новините от друга гледна точка\nBy Uploader 08.01.2018 Без категория 0 comments\nНай-малката община в България – Трекляно, чието население в 19-те села е намаляло вече под 500 жители, предстои да приеме новия си бюджет-2018 год. Общественото обсъждане е насрочено за 12 януари, каза кметът Радко Петрунов.Той е доволен, че според предварителната рамка има увеличение с около 100 хил. лева, сравнено с м.г. В детайли. Бюджетът на Трекляно за т.г. е разчетен на 1 450 000 лева. Някои горчиво се шегуват, че с тези пари може да се ремонтира една пряка улица в по-голям град или да се реновира едно игрище в периферен градски квартал. Увеличението от около 100 хил. лева все пак ще даде възможност капиталовите разходи за общината да скочат до 415 хиляди лева, с около 80 хиляди повече в сравнение с м.г. Ще има повече средства за ремонт на пътища до някое от тотално обезлюдените селца, по който с дни я мине кола, я не, или за подмяна на водопровод, планира отсега кметът на Трекляно Петрунов. Най-много разходи отново ще се предвидят за местното училище, което е със статут на защитено, в него учат 42 момчета и момичета от първи до осми клас, половината са ромчета от кв. Изток в Кюстендил, на седмичен пансион, а издръжката на всеки от учениците струва на бюджета по около 1 800 лева годишно. Едва 1000 лева са заложени за здравеопазване – за лекарства на боледуващите ученици и за хонорар на медицинската сестра, която им ги дава по рецепта. Собствените приходи не надвишават 100 хиляди – главно от наем на отдадена земеделска земя по параграф 19. Общината няма да увеличава таксата смет, която е 1 промил, а при ниската данъчна оценка на имотите постъпленията са направо символични – до 6-7 хиляди лева. Докато разходите по сметосъбирането, извършвано от наета от съседния град Земен фирма, са около 20 хиляди лева. Това е прецедент за българска община, сметосъбиране на загуба, но все пак тази дейност не може да бъде спряна. И без това проблемът с боклука в немалко от българските градове е в ситуация пред криза, а някъде обявиха и бедствено положение. Кое как до левче ще харчат в Трекляно, ще се знае в началото на февруари, когато минипарламентът от 11 съветника ще гласува бюджетния разчет.\nТрекляно ще я крета и тая година, а някои ще съскат от какъв зор се харчи този 1,5 милиона лева за една умряла община. Която преди десетилетия и век хич не е била умряла. А е носела гордото име Мала Франция. То идвало от това, че прадедите на днешните треклянци не носели потури, а панталони. И като слизали по града, в Кюстендил, ги посрещали с: „Я, френците идват“. „Ние сме от Мала Франция“, гордеели се по Каменичко. А докъде са стигнали сега. С циганчета в училище, с празни пътища, с пусти и замлъкнали къщи. Но пък с бюджет – гласуван от-до. В него няма пари за музей, иначе щяха да намерят да купят отнякъде едни потури и да ги сложат на сбирката в читалището в Злогош. Търсили, търсили – никъде не открили. Едни потури барем да са останали от Мала Франция. Няма.\nКъде сте Ивановци\nBy Uploader 07.01.2018 Без категория 0 comments\nДнес имен ден празнуват: Иван, Иванкa, Иванинa, Ванина, Bаня, Ваньо, Йоан, Йоанa, Калоян, Йовкo, Йовка, Ивайло, Ивайла, Иво, Ивона, Жан, Жанa, Яна. Около 360 хиляди именяци според неофициалната статистика. Ама от тях кои са големите Ивановци. След Батето Славков името е в пълен упадък. Къде е Агента Тенев /Иван Тенев/? Да е написал някоя нова песен, текст, каламбур, предаване да подхване. Няма. Иван Гарелов – пълно фиаско. Да е казал и една дума за футбола ни Иван Вуцов? Да се е изявил с нещо в политиката Жан Виденов? Няма. Един руган и псуван заради тока и водата шеф на Комисията за водно и енергийно регулиране Иван Иванов, той пък ще се окаже и кюстенидилски зет, та и затова ще го недолюбват. И сред писателите и поетите няма ярки Ивановци – след Иван Вазов, та до Иван Динков, Иван Радоев в близкото минало, заглъхналия Иван Цанев, имаше и един пловдивски белетрист Иван Тропанкев /“Стръкчета здравец“, ако някой изобщо го е чувал/. При актьорите Иван Ласкин не е Иван Кондов или Иван Андонов или дори Иван Иванов. И т.н.\nА в Кюстендил има едно поизмислено и недоразумено формирование – клуб „Иване, Иване“, което на всичкото отгоре прави кръчмарската си сбирка /нищо интересно/ на 20, не на 7 януари. Изобщо – упадък. Дори и кюстендилското гранично със Сърбия селце Ивановци е без нито един жител вече.\nПараклисът в теб\nBy Uploader 05.01.2018 Без категория 0 comments\nВ Невестино, където от десетина години издигат и все още не могат да го завършат нов параклис гради и 60-годишният Благой Иванов от селото. Съвсем сам. И го позавършил, успешно, конкурирайки общината с нейната Св. Петка в центъра вече десетина години. Избрал и осветено място – старо оброчище. Където има останки на каменен кръст отпреди незнайно колко време. И камбана, поставена преди десетилетия. Но останала единствен християнски символ на оброчището. С пари, материали и труда на невестинчанина, който живее в непосредствена близост параклисът напредва. Тази есен мъжът излял и основите за оградата, която ще зида напролет. Строи го от две години. Ако всичко върви добре, в Невестино може и двата храма да ги осветят по едно и също време.\nПак невестинчани казват, че мъжът имал лично изпитание със семейството и оттам дошла идеята за захване параклиса. Това едва ли е толкова важно. Важно е, че първо е започнал.да гради параклиса в себе си. В дълбините на характера и същността си е намерил старото оброчище и е започнал за гради храма. Така се прави. Чакай синоди и общини, комисии и разни спонсори да помагат. Сам. Така е най-добре. И най-истинско. С благослова отгоре и отвътре в теб. Това е.\nРила и Пирина\nBy Uploader 04.01.2018 Без категория 0 comments\nОколо 20-на дупничани се събраха при фонтаните на централния пл. Свобода тази вечер, за да протестират срещу промените в плана за управление на НП „Пирин“ и плановете за застрояване на територията на парка. Сред протестиращите имаше представители на различни обществени организации и движения, дори и деца. „Пирин не е капама, а правителството не е сервитьор, за да я сервира! Ама министър Нено Димов е сервитьор и до 6 месеца ще им сервира Пирин“, каза един от протестиралите. „Спасете Пирин за децата ни“. „Сега е Пирин, следващото ще е Рила“. Такива плакати носеха протестиралите в Дупница. Кое ги е изкарало на площада в студената вечер, поясни Николай Табаков, планинар, водач на листа на последните парламентарни избори. „Протестът ни изобщо не е политически. Тук съм като гражданин. Сега е Пирин, следва Рила. Ще го позволим ли? Не че няма да си направят далаверата, ама ние се борим и ще се борим срещу мафията“, нахъсва се той.\nИ по Пирин, и по Рила, и по Витоша все е мафия. Едни двадесетина ентусиасти все са я уплашили тая мафия. Как на 29 декември се приеха тия промени, а преди това вицепремирът Валери Симеонов се изръси, че не „искам да го виждам“ /за премиера/, и работата става. И ето ги някакви си тръгват да спасяват Пирин. Че и Рила в аванс. Нищо не спасяват. Да седнат в някое близко бистро и да си чатят с такива като тях, полуинфантили. В Пирин ще се карат ски, много ски. По Рила и Пирина. И в партизанско време този край пожъна голяма слава. И сега – при мафията – Рила и Пирина. И песни се изпяха – „В огън пламна Рила планина“ или „Пирине, Пирине“. Как не са се сетили протестиращите или скивлекаджите за Вапцаров. „В мойта родина над небето опира Пирин/ и мурите в бури Илинденски приказки шъпнат“. Става въпрос за Банско. Но не за първи или за втори кабинков лифт.\nBy Uploader 03.01.2018 Без категория 0 comments\nОт 1 януари влезе в сила данъчното облекчение за дупничани, чийто деца са родени през 2017 година и са записани като жители на общината, съобщиха от администрацията. Като припомниха, че решението за този бонус на местния общински съвет е от 27 януари 2017 год. Облекчението е в това, че родителите се освобождават от такса смет за 3 години. Допълнително за живеещите в селата е предвидено и освобождаване от такса за детска градина, като помощта се отпуска за едногодишен период, считано от датата на записване на детето в детското заведение. 36 са вече подадените заявленията от родителите на родените през 2017 г. деца. Има някои изисквания обаче. Помощта се предоставя на родители, които нямат задължения към общината, считано към момента на подаване на заявлението. Нещо, което ромите ги затруднява, а знайно е, че раждаемостта по ромските махали е доста висока. За ползването на това облекчение родителите подават заявление по образец в срок до 1 месец от датата на раждане на детето. А този срок някои са го пропуснали. И т.н. Решението на ОбС от 27 януари 2017 година, станало по предложение на кмета на общината инж. Методи Чимев, е за насърчаване на раждаемостта. Тепърва ще се анализира дали това е дало ефект, защото за тези деца, които ще се родят тази година, облекчението ще влезе в сила от догодина. А през отишлата си 2017-а не е било толкова популярно. 365 /от тях 95 родени в чужбина/ са новите жители на община Дупница през 2017 година. Толкова са записаните бебета с постоянен адрес, като от тях 292 са в града и 73 в селата. За първи път от 10-ина години насам, преобладават мъжките рожби – 192 са момчетата и 163 са момичетата. Най много дупничанчета са проплакали във Великобритания – сред тях има и тризнаци, обявиха от общината.\nВ Кюстендил пък за родените след 1 януари 2013 год отпадна изобщо таксата „детска градина“. Условиоето – родителите да са с постоянен адрес в града или някое от съставните села. Или поне единият от тях. Последваха и още облекчения за таксата „детска ясла“ – за родители студенти, за инвалиди и др. Ама май нищо не се случва и с тия насърчавания на раждаемостта по този начин – с данъци и такси, с подпомагане на ин витро процедурите. По административен ред и способ просто не става. 2017-а може и да се окаже с рекордно ниска раждаемост, а и в областта бебетата са по-малко. Нищо, че и от други области идват да раждат в частната болница в Дупница например заради обичан АГ специалист, пътуващ от Благоевград. Къде сте, бебета и пука ли ви а таксата смет на родителите ви. Щъркелът ще го оставим на мира.\nИ Пеевски сметосъбира\nBy Uploader 02.01.2018 Без категория 0 comments\nТабела за забрана за извозване на боклука и бариера за неразрешено влизане на камиони с боклук е поставена на градското сметище при кюстендилското с. Радловци, казаха от ОП „Чистота“ в Кюстендил. Така разпореждането досегашното сметище да бъде затворено от 1 януари е спазено. Като, че ли – формално. Сметъсъбиране в първия работен ден на годината в Кюстендил се прави по кварталите. Работници казаха, че отново ще ползват сметището в Радловци – „освен, ако нещо друго не каже началнико, т.е. – кмето“ добави един от боклукджиите . Все още не е решен кой от вариантите по запазването на 10-процентната квота на МОСВ за сметищата в Перник или Самоков ще бъде използван от община Кюстендил. И двете депа – и това в Перник, и това в Самоков, имат достатъчен капацитет и квота да поемат отпадъка на общината, каза кметът на Кюстендил Петър Паунов. Но даде да се разбере, че темата не е за обсъждане и за вдигане на шум тъкмо сега. От община Невестино направо си казаха, че ще използват досегашното си сметище още един месец, в работен вариант, а след това – вероятно ще почнат да транспортират боклука си до депото в Самоков. Годишно общината събира по около 8 тона боклук, сметосъбиране се прави в 13 от 22-те села на общината.\nОтчайваща бъркотия и незнание по темата „боклук“ и на най-високо, кметско ниво. Ясно е, че контейнерите ще стават все по-препълнени и все по-миришещи. Лани поне беше -30 градуса, та студът спасяваше нещата от зарази, мръсотии, смрад и пр. Сега – синоптиците не очакват такъв полярен мраз по Кюстендил и района. Тогава. Решението ни го дава и се видя на якето на един от сметосъбирачите в Кюстендил. „Пеевски“.\nBy Uploader 01.01.2018 Без категория 0 comments\nПчелите се събудиха от необичайно топлото време последните дни в Осоговската планина, казаха туристи, посетили по Нова година района на хижа Трите буки. Пчелин, разположен на припек при писта „Чаената“ от десетина кошера е оживен от жуженето на пчелите към обяд, когато слънцето е най-силно. Под кошерите е сняг. А в непосредствена близост деца и туристи се пързалят с шейни или с найлонови чували, а някои опитват и на сноуборд. Хижари в комплекса „Чаена“ казаха, че температурите на 1 януари в този дял на планината стигнали до 15 градуса и това подмамило пчелите да напуснат кошерите си и да зажужат навън. „Просто са почнали да си чистят кошерите“, каза един от планинарите. Снегът и по най-високите части на Осогово е около 2-3 сантиметра. Някои, посрещнали 2018 год. в балкана, бяха излезли на 1 януари след обяд по къс ръкав навън. Може и да е заради махмурлука, шегуват се чешити\nЩо за знак са тия пчели по Осогово, с които почна 2018-а. В САЩ биха тревога и ореваха света, че посрещнали 2018-а при -12 градуса. /М.г при нас стига до -30/. А президентът Тръмп се надсмя на глобалното затопляне по този повод /що за жест/. Пчелите при Трите буки не са „глобално затопляне“. Но са си аномалия. Пак нещо не в нормалните неща. Как ще го обясним на еврозаседаващите през европредседателството ни. Пчелите излизат още на 1 януари, а през лятото няма мед, продукция нулева. Нали САЩ се оттеглиха от Парижкото споразумение за климата. Пчели през януари какъв климат е. Каквото ще да става. Ама пчелите под Трите буки поне са едно от малкото естествени, истински неща, с които посрещаме 2018 год. Всичко друго са спекулации, комерсиалност и търговска бруталност, шоу тъпотии пр. Те жужат истински. Дори и през януари.


4 най-добри приложения за писане на книги за Android през 2020 г. | Droid Guy\nАко сте начинаещ писател, ще знаете, че получаването на вдъхновение за писане може да се случи навсякъде и най-доброто приложение за писане на книги може да бъде много полезно. За съжаление не е възможно да носим компютрите си по всяко време, за да изготвим бърза идея. Тук приложенията за смартфони влязоха в уравнението през последните няколко години. С по-бързи и по-бързи смартфони, приложенията се подобриха значително и предлагат бързи скорости на писане, както и функции като онлайн синхронизиране, което ви позволява да продължите там, където сте спрели.\nЩе говорим за няколко приложения като това с надеждата да ви помогнем да намерите най-доброто приложение за писане на книги за Android днес. Така че, без да губим повече, нека разгледаме нашия списък.\nНай-добрите приложения за писане на книги за Android\nТова е изключително опростена версия на стандартните приложения за писане, с които се сблъскваме. Той предлага само най-важното, което се появява, като ви дава основните контроли за форматиране. Също така има възможност да експортирате текста си в маркиране или като обикновен текст за допълнително удобство. Освен това, това приложение използва система от hashtag вместо конвенционални папки. Просто трябва да добавите хаштага в края на всеки текстов файл и приложението ще се погрижи да го организира съответно на вашето устройство.\nБлагодарение на поддръжката за намаление, това приложение също поддържа директно копиране и поставяне в услуги като WordPress и Tumblr, които са две от най-популярните платформи за писане, налични днес. Това приложение е проектирано да работи широко за сензорни дисплеи, така че няма да обяснявате закъснения или закъснения, докато се опитвате да взаимодействате с екранните изскачащи прозорци. Monospace е безплатно изтегляне от Play Store и няма реклами. Тук има покупки в приложението, които отключват функции като облачна синхронизация, която поддържа вашите файлове синхронизирани на различни устройства. Това приложение е съвместимо с устройства с Android 4.0.3 и по-нови версии.\nТова е още едно популярно приложение за редактиране на текст, което може да бъде изключително полезно при писането на дълъг текст или бележки, без да се налага да напускате приложението. Инструментите, вградени в приложението, го правят идеален както за творци, така и за сценаристи. Това означава, че приложението следва опростен потребителски интерфейс и е лишено от конвенционалните инструменти за обработка на текст, което ви дава достъп до основните функции за редактиране на текст, свързани с размера, както и стила на текста. Това приложение също така поддържа преброяване на думи, снимки и превъртане на машинки, което дава на потребителите това автентично писане.\nС JotterPad потребителите могат да се свързват с всички свои услуги за съхранение в облак и да настройват автоматично синхронизиране. Освен това ще откриете, че писателят съдържа вграден речник, който може да ви помогне да проверите речника си, докато пишете мечтания роман или книга. След като текстът е готов, можете да изберете да ги споделите във всеки избран формат, включително PDF и .fdx. Това е безплатно изтегляне, но има покупки в приложението, за да отключите допълнителни функции. Няма реклами обаче.\nТова може лесно да се счита за едно от най-добрите приложения за намаление, налични на пазара днес. С възторжени отзиви от големи публикации, iA Writer е добре известно приложение в писателския бизнес. Това приложение задава еталон за писане на приложения от пристигането си през 2010 г. По отношение на функциите, това приложение предлага поддръжка на различни платформи, включително Windows, macOS, iOS и Android устройства, което прави това наистина способно предложение.\nПолучавате достъп до ясен интерфейс за писане с всички необходими инструменти, които можете да поискате. Това приложение може да се изтегли безплатно и съдържа покупки в приложението. Тук обаче няма реклами. За да използвате това приложение, ще ви е необходим смартфон или таблет с Android 4.1. Не забравяйте да разгледате по-отблизо iA Writer.\nТова е добре пакетирано приложение за писане на книги, без никакво претрупване на приложения за текстообработка. Получавате само важните инструменти като заглавки, удебелен шрифт, курсив, запис, отмяна, повторение и списъци, което прави това гъвкаво приложение. Той също така ви помага да организирате книгите си в глави, като ви позволява да се върнете обратно и да правите бързи редакции по всяко време. Благодарение на вградената функция за нощен режим, потребителите могат да продължат да пишат без никакво напрежение за очите си.\nНай-добрата част за това приложение е, че поддържа и Bluetooth клавиатури, което значително подобрява скоростта на писане, въпреки че и екранната клавиатура не е лоша. Writer Plus е безплатно изтегляне от Play Store и не съдържа реклами. Той обаче има покупки в приложението, които могат да отключат някои допълнителни функции. Това приложение работи с устройства с Android 4.0 или по-нова версия.\nИмате ли други любими приложения за писане?


Пропагандата в полза на Владимир Гаджев и Живко Миланов стартира днес за националния отбор - Проспорт.бг\nПубликувано на: 25.09.2015 11:25\nСелекционерът на националния отбор Ивайло Петев ще направи няколко промени при избраниците си за последните две евроквалификации с Хърватска на 10 октомври (събота) като гост и с Азербайджан на 13 октомври (вторник) в София, съобщава "Тема спорт“.\nПочти сигурно специалистът ще върне в тима халфа на Левски Владимир Гаджев, който се завърна на "Герена" преди две седмици. Полузащитникът не бе сред избраниците на Петев за двубоите с Хърватска и Италия, като основанието бе, че няма отбор и не играе. Сега обаче Гаджев се представя на ниво в Левски и отново ще облече националния екип.\nОще един нов играч на "сините“ също се очаква да бъде в списъка на бившия треньор на Лудогорец. Това е десният бек Живко Миланов. Той също прави добри игри при столичани.\nПри предишния селекционер Любослав Пенев Миланов почти не получаваше повиквателни.Очаква се Петев да обяви списъка с избраниците си в началото на следващата седмица. Според запознати там едва ли ще е другият бек на Левски Веселин Минев. Селекционерът планира поне още две нови имена за двубоите с Хърватска и Азербайджан. Почти сигурно това ще са последните два мача на специалиста начело на отбора.\nНе е изключено Изпълкомът на БФС да снеме доверието си от него, каквито са очакванията. Основната причина е, че България не се класира за плейофите за Евро 2016, каквато цел му бе поставена при подписването на договора. Контрактът, който бе парафиран през декември миналата година, е за три години.\nЕтикети: Владимир Гаджев, Живко Миланов


Заекващият мозък (oт Том Уейдиг, Люксембург) | Сдружение за инициативи по заекването\nНачало\_Заекващият мозък (oт Том Уейдиг, Люксембург)\nЗаекващият мозък (oт Том Уейдиг, Люксембург)\nИнтернет промени начина, по който хората общуват помежду си. Мрежата, е-мейлите, месинджър технологията позволява на хората по целия свят да създават свои собствени онлайн общества и да дискутират и споделят идеи, които са важни за тях. Последната новост е онлайн дневникът – т.нар. “блог”. Блогът е онлайн дневник, в който един човек или група хора публикуват всеки ден своите мисли, обикновено по определена тема.\nЕто и някои примери. Иракски учител редовно публикува своите всекидневни преживявания след падането на режима на Саддам Хюсеин, с което предоставя на много хора по целия свят свидетелство от първа ръка за това какво наистина значи да живееш в Ирак.\nСъпругата на лидера на английската Консервативна партия създава “блог” по време на избирателната кампания на своя съпруг.\nВ други блогове се описват конкретни житейски ситуации (раждането на дете), споделят се политически възгледи (например, срещу аборта) или се дискутират научни теми (дискусии върху нови научни открития) .\nНакратко, блоговете са уникална възможност за непосредствено споделяне на преживявания, което ще достигне до хората по целия свят. Всъщност, те са умален модел на медиите за споделяне на идеи.\nТъй като страдам от заекване, аз естествено се заинтересувах какво всъщност представлява това състояние. Кои са причините? Кое е най-доброто лечение? И тъй като се занимавам и с научна работа, се заинтересувах и от научните изследвания по въпроса.\nВ последните години интересът ми нарастваше все повече и повече: аз организирах и председателствах изследователския комитет към Британската аоциация по заекване, участвах в няколко конференции и в дискусии с изследователи.\nВремето, в което живеем, ни предоставя уникални възможности – нови изследователски методи и технологии ни дават възможност да се опитаме да разберем по-добре заекването.\nНапример, технологиите за мозъчно сканиране ни позволяват да надникнем в мозъка в момента, в който се появява заекването, а генетиката може да ни посочи гените, чието развитие засилва риска от поява на заекване.\nВъпреки това, анализи на публикуваните научни открития се появяват доста рядко, а по-голямата част от тях са в научни издания с платен достъп.\nСпоред мен много изследователи се опасяват да дискутират своите непубликувани идеи, страхуват се да коментират изследователската работа на свои колеги, общуват в малки общности, като повечето от тях се ограничават до собственото си поле на проучвания.\nТези изследвания трябва да се обсъждат публично и свободно. Моят изследователски опит, както и личният ми опит със заекаването и множеството ми контакти ми позволяват да се заема с тази задача.\nТака че, реших да създам блог. В някакъв смисъл промяната за мен не беше голяма, тъй като винаги съм мислил върху конкретни научни проблеми или новости в науката. Но никога досега не бях споделял тези си мисли толкова публично.\nВ началото бях леко скептичен по няколко причини: опасявах се, че ще изгубя интерес след известно време; публикуването отнема доста време; излагах се на доста критични погледи, като публикувах моите идеи; може би никой нямаше да прояви интерес към моя блог.\nТези предвиждания обаче не се сбъднаха. Три месеца след началото аз все още публикувам редовно: 2 или 3 поста на седмица. Това не ми отнема твърде много време.\nПолучените отзиви са изключително положителни. Имам около 20-30 читатели на ден. Някои четат блога много редовно и имам читатели от целия свят.\nПо-интересното е, че, тъй като читателят ме наблюдава, започнах да мисля по-ефективно и по-находчиво. Не исках да бъда хванат в грешка. Тоест, наистина се забавлявам.\nМоят блог оцеля през доказано най-трудните първи месеци, а аз нямам търпение да продължа.\nМоят блог: http://thestutteringbrain.blogspot.com/


Финансови смислици: Денят на голямото теглене\nДенят на голямото теглене\nчетвъртък, декември 04, 2014 Булбанк , депозити , КТБ 3 Comments\nБулбанк посреща клиентите с два списъка и такси до 40 лв., ако не попаднете в правилния клон\nДнес е Денят на голямото теглене. От сутринта започна изплащането на гарантираните влогове в КТБ. 9 банки започват изплащането на гарантираните суми на вложителите в Корпоративна търговска банка АД (КТБ). 255 000 са вложителите с гарантирани депозити в КТБ.\nБанките, които ще изпращат гарантираните депозити са: Алианц Банк България, Банка ДСК, Обединена българска банка, Първа инвестиционна банка, Райфайзенбанк България, СИБАНК, УниКредит Булбанк, Централна кооперативна банк и Пощенска банка. Вложители с последна цифра на ЕГН 0 или такава в ЕИК или БУЛСТАТ ще могат да теглят влоговете си от ДСК. Тези с последна цифра 1 – от ОББ, с последна цифра 2 – Пощенска, с последна цифра 3 – от Райфайзенбанк, с последна цифра 4 – от Алианц, с последна цифра 5 и 6 – от УниКредит, с последна цифра 7 от ЦКБ, с последна цифра 8 – от Сибанк и с последна цифра 9 от ПИБ. И 9-те банки вече обявиха, че над 1150 клонове в цялата страна са готови да изплащат гарантираните суми.\nОбщата сума на гарантираните сметки е 3,5 млрд. лв., като парите ще бъдат осигурени в клоновете на деветте обслужващи банки. За изтегляне на суми до 3000 лева таксата е 3 лева, след което с нарастване на сумата тя също нараства, като за най-големите суми се изисква и предварителна заявка.\nДо 100 хиляди лева първата транзакция е безплатна, независимо дали вложителят реши да си открие сметка в обслужващата банка или да направи превод в сметка на друга финансова институция. Над тази сума обаче преводът ще струва 12 лева.\nОще с отварянето на банковите клонове се появиха и първите проблеми с клиенти на КТБ.\n14.30 ч. Близо 600 млн. лв. от гарантираните депозити на КТБ вече са разплатени. Това обяви председателят на Фонда за гарантиране на влоговете в банките Радослав Миленков на пресконференция. Според Миленков изплащането върви без особени сътресения.\n10.30 ч. Опашка от чакащи вложители се образува пред централата на КТБ. Вложителите в КТБ са били върнати от обслужващите банки заради проблеми с документи. Сред примерите са хора сменили личната си карта, или за случаи на със сгрешени цифри от ЕГН на личните си карти, пише агенцията. Хората са били насочени към централата на КТБ за корекция на данните им.\n9.30 ч. Без опашки пред банките. Очакваната истерия за вложители на КТБ, които ще се подредят още от ранните утринни часове не се оправдава. Може би и студената утрин е накарала хората да поизчакат преди да отидат да се разпоредят с парите си.\n8.15 ч. Първи читателски сигнал за проблеми в тегленето. Клонът на УниКредит Булбанк на площад "Левски" в София отказва да изпълни поръчка за теглене на каса. Клонът присъства в списъка на Фонда за гарантиране на влоговете като банков клон, който изпълнява условията на Фонда. Служители на банката отказват и да изпълнят превод през БИСЕРА директно по сметката на клиент в друга банка. Единственият вариант е да си отворите сметка в УниКредит Булбанк. Това ще ви струва скромните 10 лв. Затварянето на сметката е нови 30 лв. Общо операцията през УниКредит Булбанк ще ви струва 40 лв. Честито!\nСпоред ПР отдела на Булбанк откриването на сметка и превеждането на сумата по друга сметка е БЕЗПЛАТНО. Вижте обяснението в коментарите под статията. (добавено към 16 ч.)\nСпоред служителка в клона, в системата на УниКредит Булбанк има клонове, които могат и да осигурят директен превод без отваряне на сметка. Такъв е например клонът на пл. Орлов мост.\nСигнал за поведението на Булбанк е подаден във Фонда за гарантиране на влоговете.\nОчаквайте отговора от там.\nСпоред сайта на Фонда, клиентите на КТБ, разпределени в Булбанк са разделени в два списъка - такива, които са клиенти и на Булбанк и такива, които не са. СЛЕДЕТЕ внимателно в кой списък сте.Това ще гарантира безплатно разплащане на едно място и серия такси на друго.\nLyudmila Petkova 4 декември 2014 г., 13:47 ч.\nlevonhampartzoumian 4 декември 2014 г., 13:53 ч.\nФинансови смислици 4 декември 2014 г., 15:54 ч.\nС извинение към ПР отдела на Булбанк за погрешно модерирания коментар.\nПубликувам го в пълния му вид.\nОт списъка, към който сте дали линк, се вижда, че филиалът на пл. „Левски“ не е сред 54 филиала на банката, които изплащат депозити на вложители на КТБ без сметки в УниКредит Булбанк. В този филиал обаче, както и в почти цялата клонова мрежа на банката, могат да се разпоредят с парите си депозанти в КТБ, които са клиенти и на УниКредит Булбанк.\nЗатова, за удобство на клиента, колегите са предложили да му открият сметка и да му прехвърлят сумата по нея. И двете операции – откриването на сметка и прехвърлянето, са без такси.\nРазбира се, ако клиентът все пак не иска да му се открива сметка в УниКредит Булбанк, може да заповяда във всеки един от клоновете от списъка за неклиенти. Във всички филиали има изградена добра организация и към момента няма опашки.\nДано сме били полезни,\nПР отдел УниКредит Булбанк